**Farské oznamy**

**Tridsiata prvá nedeľa v cezročnom období C (30. 10. 2022)**

|  |  |  |
| --- | --- | --- |
| Pondelok |  | 18.00 |
| Utorok | Všetkých svätých, slávnosť, prikázaný sviatok | 8.00 a **11.00** a 9.30 Oblazov |
| Streda | Spomienka na všetkých zosnulých veriacich | 16.30 Oblazov a 18.00 |
| Štvrtok | Za povolania na kňazský stav – prvý štvrtok | 18.00 |
| Piatok | Sv. Karol Boromejský – prvý piatok | **17.00** |
| Sobota | O Nepoškvrnenom srdci Panny Márie | 7.00 a 17.00 Oblazov |
| Nedeľa | Tridsiata druhá nedeľa v cezročnom období | 8.00 a 10.30 |

Dnes v noci sa mení čas o hodinu dozadu.

Srdečne pozývame na stretnutie všetkých, ktorí sa chcú dozvedieť viac o Združení Zázračnej medaily a túžia prijímať do svojej domácnosti kaplnku Panny Márie Zázračnej medaily. Stretnutie bude v nedeľu 30. októbra 2022 o 15.00 hod. vo farskom kostole v Kotešovej.

Tento týždeň máme prvý piatok. Pozývam všetkých ku sv. spovedi, zvlášť rodičov a deti, ktoré boli na prvom sv. prijímaní a mládežníkov, ktorí prijali sviatosť birmovania a zasvätiť sa Ježišovmu srdcu skrze 9 prvých piatkov. Spovedať budem pol hodinu pred každou sv. omšou a vo štvrtok od 17.00 a v piatok od 15.00hod. Vo štvrtok budeme mať celodennú adoráciu za pokoj vo svete ( Mária v Medžugoriji v posolstve z 25.októbra tohto roku povedala, že ľudstvo si vybralo smrť...), obnovu viery v našich rodinách a za nové kňazské povolania. Chcel by som osloviť vás milí dôchodcovia zapojiť sa do týchto modlitieb a obetovať za vaše rodiny, cirkev, kňazov... pol hodinku na adorácii a zapísať sa i do zoznamu adorujúcich v sakristii. Začneme o 9.00hod. a ukončíme pred sv. omšou. V piatok sa o 16.45 pomodlíme litánie k Božskému srdcu.

Pozývam vás viac myslieť na našich zosnulých, ktorí potrebujú našu modlitbu v očistci. V tieto dni môžeme pre nich získavať i plnomocné odpustky od 12.00hod. 1.novembra do 8.novembra a to navštívením cintorína, prijatím Pána Ježiša v Eucharistii a pomodlením sa modlitieb Otče náš, Verím v Boha a na úmysel Sv. otca a vylúčením záľuby i v ľahkom hriechu. Chcel by som pozvať i tých čo prijali sviatosť birmovania, aby teraz zabojovali za duše ich príbuzných a v piatok ich pozývam na sv. omšu a potom sa môžeme spoločne ísť pomodliť na cintorín.

V stredu o 15.00 hod. budeme mať pohreb so sv. omšou našej rodáčky a matky kňaza p. Otílie Ninisovej rodenej Blaškovej.Nech jej Pán daruje večný odpočinok.

Na budúcu nedeľu o 15.00hod. budeme mať stretnutie ružencového bratstva a pomodlíme sa ruženec. Potom by som sa rád stretol na fare s ružou p. Kováčikovej.

Na budúcu nedeľu bude prvonedeľná zbierka pre potreby našej farnosti.

V zbierka na misie pre Kambodžu sme vyzbierali 590eur. Nech Pán odmení vašu štedrosť.

Fórum života po roku organizuje Sviečku za nenarodené deti s mottom: Rozsvieťme Slovensko! Pozývame vás v čase okolo 2. novembra na zapálenie sviečky za nenarodené deti a k modlitbe. Sviečku si môžete zakúpiť v zadnej časti kostola. Cena malej plastovej je 1 euro a sklenenej voňavej je 5 eur.

Vzadu na stolíku si môžete zobrať časopis Svetové misie. Sú v ňom zaujímavé články o Kambodži.

Ďakujem za vaše modlitby, finančnú podporu, za upratovanie, brigádu okolo kostola, výzdobu nášho chrámu i za pranie a žehlenie liturgického oblečenia i za každý druh pomoci. O upratovanie kostola prosím skupinku č.13.